Rossiya BMT Xavfsizlik kengashi zalida mashhur AQSh seriali suratga olinishiga qarshi chiqdi

Rossiyaning BMTdagi delegatsiyasi “Puch xayol” (House of Cards — “Qartadan yasalgan uy”) seriali prodyuserlariga yangi fasl ikkita epizodini BMT Xavfsizlik kengashi zalida suratga olishni taqiqladi. Bu haqda Rossiya diplomati va serial yaratuvchilari o‘rtasidagi yozishmalarga asoslanib, Look At Me xabar berdi.

Rossiya tomonining fikricha, Xavfsizlik kengashi xonasi kutilmagan tangliklar yuzaga kelgan taqdirda majlis o‘tkazish uchun doimo ochiq bo‘lishi zarur.
Bundan avval BMT Bosh kotibi Pan Gi Mun idorasi zalda serialni suratga olishga ruxsat berish taklifini kiritgan edi. Ular ushbu seriyalar jamoatchilikni BMT va Xavfsizlik kengashi faoliyati bilan tanishtirishini ta’kidlagan edi.
Endi serial prodyuserlarida syomkalarni BMT bosh qarorgohida o‘tkazish imkoniyati qoldi.